CELEX: C2006/326/88
Language: sk
Date: 2006-12-30 00:00:00
Title: Vec C-457/06 P: Odvolanie podané 16. novembra 2006 : Fínska republika proti rozsudku Súdu prvého stupňa z  5. septembra 2006 vo veci T-350/05, Fínska republika/Komisia Európskych spoločenstiev

30.12.2006   
            
            
               SK
            
            
               Úradný vestník Európskej únie
            
            
               C 326/43
            
         Odvolanie podané 16. novembra 2006: Fínska republika proti rozsudku Súdu prvého stupňa z 5. septembra 2006 vo veci T-350/05, Fínska republika/Komisia Európskych spoločenstiev
   (Vec C-457/06 P)
   (2006/C 326/88)
   Jazyk konania: fínčina
   Účastníci konania
   
      Odvolateľka: Fínska republika (v zastúpení: E. Bygglin)
   
      Ďalší účastník konania: Komisia Európskych spoločenstiev
   Návrhy odvolateľky
   
               —
            
            
               zrušiť rozhodnutie Súdu prvého stupňa z 5. septembra 2006 vo veci T-350/05, Fínska republika/Komisia Európskych spoločenstiev, vyhlásiť za prípustnú žalobu podanú Fínskom podľa článku 230 ES a vrátiť vec Súdu prvého stupňa, aby rozhodol vo veci a zaviazal Komisiu takisto na náhradu trov konania Fínska vzniknutých týmto odvolaním.
            
         Odvolacie dôvody a hlavné tvrdenia
   Fínsko sa domnieva, že Súd prvého stupňa vo svojom uznesení porušil právo Spoločenstva v zmysle článku 58 štatútu Súdneho dvora.
   Fínsko uvádza, že Súd prvého stupňa sa dopustil nesprávneho právneho posúdenia tým, že vyhlásil, že proti spornému rozhodnutiu Komisie nemožno podať žalobu v zmysle článku 230 ES.
   Podľa názoru Fínska sporné rozhodnutie Komisie je rozhodnutím, proti ktorému možno podať žalobu v zmysle článku 230 ES. Komisia tým, že prijala toto rozhodnutie, zbavila Fínsko možnosti vykonať podmienečnú platbu v zmysle judikatúry Súdneho dvora.
   Sporné rozhodnutie teda má právne účinky, ktoré v zmysle judikatúry týkajúcej sa uplatnenia článku 230 ES zjavne majú dopad na jeho záujmy a menia jeho právne postavenie. Navyše toto sporné rozhodnutie spôsobuje Fínsku stratu práv, a teda mu spôsobuje ujmu.
   Fínsko sa domnieva, že Súd prvého stupňa sa dopustil viackrát v tejto veci nesprávneho právneho posúdenia a z tohto dôvodu vydal rozhodnutie v rozpore s právom Spoločenstva.